CELEX: 62007CA0411
Language: el
Date: 2008-10-02 00:00:00
Title: Υπόθεση C-411/07: Απόφαση του Δικαστηρίου (πέμπτο τμήμα) της 2α Οκτωβρίου 2008 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — X BV κατά Staatssecretaris van Financiën (Κοινό Δασμολόγιο — Συνδυασμένη Ονοματολογία — Δασμολογική κατάταξη — Κλάσεις 8541, 8542 και 8543 — Οπτικοί συζεύκτες)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/11
            
         Απόφαση του Δικαστηρίου (πέμπτο τμήμα) της 2α Οκτωβρίου 2008 [αίτηση του Hoge Raad der Nederlanden (Κάτω Χώρες) για την έκδοση προδικαστικής αποφάσεως] — X BV κατά Staatssecretaris van Financiën
   (Υπόθεση C-411/07) (1)
   
   (Κοινό Δασμολόγιο - Συνδυασμένη Ονοματολογία - Δασμολογική κατάταξη - Κλάσεις 8541, 8542 και 8543 - Οπτικοί συζεύκτες)
   (2008/C 301/21)
   Γλώσσα διαδικασίας: η ολλανδική
   Αιτούν δικαστήριο
   Hoge Raad der Nederlanden
   Διάδικοι στην υπόθεση της κύριας δίκης
   X BV
   κατά
   Staatssecretaris van Financiën
   Αντικείμενο
   Αίτηση εκδόσεως προδικαστικής αποφάσεως — Hoge Raad der Nederlanden — Ερμηνεία του κανονισμού (ΕΚ) 1832/2002 της Επιτροπής, της 1ης Αυγούστου 2002, που τροποποιεί το παράρτημα I του κανονισμού (ΕΟΚ) 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (EE L 290, σ. 1) — Οπτικοηλεκτρικό κύκλωμα το οποίο αποτελεί αναπόσπαστο μέρος μιας μηχανής, είναι τοποθετημένο σε πλαστική θήκη, περιέχει δίοδο εκπομπής φωτός (LED), φύλλο πολλαπλών στρώσεων, φωτοανιχνευτή και κύκλωμα ενισχύσεως και προορίζεται να ενσωματωθεί σε συσκευές τηλεπικοινωνιών, υπολογιστές, ηλεκτρονικά καταναλωτικά είδη και μηχανήματα βιομηχανίας — Κλάσεις 8541, 8542 και 8543 της ΣΟ
   Διατακτικό
   Η Συνδυασμένη Ονοματολογία που περιλαμβάνεται στο παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το Κοινό Δασμολόγιο, όπως τροποποιήθηκε με τον κανονισμό (ΕΚ) 1832/2002 της Επιτροπής, της 1ης Αυγούστου 2002, πρέπει να ερμηνευθεί υπό την έννοια ότι ο οπτικός συζεύκτης, ανεξάρτητα από το ζήτημα αν περιλαμβάνει ή όχι κύκλωμα ενισχύσεως, εμπίπτει στην κλάση 8541.
   
      (1)  ΕΕ C 283 της 24.11.2007.